贈張御史
作者：郭祥正
朝代：宋

paragraphs: 我愛張御史，酒船打拍浮。
欲邀天下賢，盡向酒中愚。
世人雖飲酒，只知酒味不知酒意胡爲乎。
又聞夜歸東海頭，撫掌喚月當金壺。
須臾蝦蟆蝕月黑，公起磨刀代天誅。
蝦蟆吐月入地走，玉兔還家，桂樹不枯。
公方醉卧，嫦娥驚呼。
且語東方蒼青龍，遲遲推出赫日車。
自然月光不滅，公飲不徹，是時應笑高陽徒。